*Tájékoztató jellegű iratminta!*

Gépjármű bérleti szerződés

amely létrejött

egyrészről …………………………………… (*név)*…………………………………… (*cím, születési hely és idő, személyazonosító igazolvány típusa és száma, állampolgársága)*, mint bérbeadó[[1]](#footnote-1) - a továbbiakban **Bérbeadó -,**

másrészről …………………………………… (*név)*…………………………………… (*cím, születési hely és idő, személyazonosító igazolvány típusa és száma, állampolgársága)*, mint bérlő[[2]](#footnote-2) - a továbbiakban **Bérlő-,**

a továbbiakban együttesen: **Felek** - között az alulírt helyen és időben, az alábbi feltételek szerint:

1. Bérbeadó kizárólagos tulajdonát képezi a ……………………… gyártmányú, …………. forgalmi rendszámú …………………………. típusú, ……………………… alvázszámú, ……………………. motorszámú gépjármű.

2. Bérbeadó ………… *(év)* …………………… (*hónap)* …… *(nap)*………… *(év)* …… *(óra)* …….. *(perc)* …………………… időponttól (*hónap)* …… *(nap)*…… *(óra)* …… *(perc)* időpontig a Bérlő használatába adja az 1. Pontban megjelölt gépjárművet.

3. Felek megállapodnak abban, hogy Bérlő a 2. pontban megjelölt időtartamra havonta …………… *(összeg)* Ft,- azaz …………………… *(összeg betűvel kiírva)* forint bérleti díjat fizet. A bérleti díj minden hónap …… napjáig esedékes.

4. Bérbeadó szavatol azért, hogy a bérelt gépjármű a szerződés szerinti használatra alkalmas. A felek erről a szerződés aláírásakor, az átadással egyidőben közösen meggyőződnek. Bérlő a gépjárművet kifogástalan, tiszta, üzemképes állapotban veszi át, melyet jelen szerződés aláírásával elismer. A gépjármű átadásával egyidejűleg Bérbeadó átadja Bérlő részére a gépjármű okmányait is.

5. Bérlő kötelezettséget vállal arra, hogy a gépjárművet rendeltetésszerűen, a tőle elvárható gondossággal működteti.

6. A bérleti szerződés fennállása alatt Bérbeadó saját költségén gondoskodik a gépjármű karbantartásáról és azoknak a hibáknak a kijavításáról, amelyek a rendeltetésszerű használat mellett jelentkeznek.

7. Bérlő felel a minden olyan kárért, amely a rendeltetésellenes vagy szerződésellenes használat következménye. Ha üzemeltetés közben Bérlő rendellenességet észlel, köteles annak használatával felhagyni, és ezzel egyidejűleg Bérbeadót értesíteni.

8. Bérlő a Bérbeadó engedélye nélkül a gépjárművet harmadik személy használatába nem adhatja. Ha Bérlő a gépjárművet Bérbeadó engedélye nélkül engedi át másnak használatra, felelős azokért a károkért is, amelyek e nélkül nem következtek volna be.

9. A bérleti szerződés lejártakor Bérlő köteles a gépjárművet üzemképes, tiszta állapotban Bérbeadónak visszaszolgáltatni. A lejárat előtt …… nappal bejelentett igény alapján bármelyik fél kezdeményezheti a bérleti szerződés meghosszabbítását.

10. Amennyiben Bérlő a szerződés lejárta után szolgáltatja vissza a gépjárművet, Bérbeadó jogosult a havi bérleti díj …… *(százalékláb)* %-át kitevő felárat a havi bérleti díjon felül felszámítani.

11. Ha a gépjármű Bérlő hibájából megsemmisül, elvész, használhatatlanná válik, Bérlő köteles a gépjármű értékét megtéríteni.

12. Bérlő köteles mindazoknak a büntetéseknek, illetőleg pótdíjaknak a megfizetésére, melyek a gépjármű jogszabályoknak nem megfelelő használatából erednek (így különösen: pakorlási bírságok, autópálya pótdíjak, közterület-felügyelet által kiszabott bírságok).

13. A jelen szerződésben nem szabályozott kérdésekben a Polgári Törvénykönyv bérletre vonatkozó rendelkezései (Ptk. 6:331-348. §) az irányadóak.

Felek a jelen szerződést – annak áttanulmányozása és értelmezése után, mint akaratukkal mindenben megegyezőt – …… eredeti példányban tanúk előtt jóváhagyólag aláírták.

Kelt: ………………………….*(város/község)*……………*(év)*…………………..*(hónap)*……*(nap)*

|  |  |
| --- | --- |
| ……………………………………..  *(Bérbeadó teljes neve)*  **Bérbeadó** | ……………………………………….  *(Bérlő teljes neve)*  **Bérlő** |

**Előttünk, mint tanúk előtt:**

1. Név: ………………………… 2. Név:…………………………..

Cím:…………………………… Cím:……………………………..

Személyazonosító okmány típusa, száma: Személyazonosító okmány típusa, száma:

…………………………………………. ………………………………………………..

Aláírás: ……………………… Aláírás: ………………………

1. Jogi személy esetén: székhely, adószám, cégjegyzékszám, képviselő neve [↑](#footnote-ref-1)
2. Lásd: 1. lábjegyzet [↑](#footnote-ref-2)